"'खुशकिस्मती काढ़ा" इसे पीने वाले को एक घंटे के लिए किसी भी अन्य व्यक्ति के भेष में आने में समर्थ कर देता है. इसकी सामग्री के अंतर्गत फ्लक्सवीड, नॉटग्रास, लेसविंग मक्खियां, लीचेस, बाईकॉर्न हॉर्न का चूर्ण और काटी गयी बूमस्लैंग की त्वचा आते हैं. इसकी अंतिम सामग्री इच्छित व्यक्ति जिसका रूप धारण किया जाना है उसका कोई भी छोटा सा अंश होती है; जैसे उस व्यक्ति के बाल इस उद्द्देश्य के लिए अक्सर ही प्रयोग किये जाते हैं.

इसका रूप और स्वाद उस व्यक्ति पर निर्भर होते प्रतीत होते हैं, उदहारण के लिए, हैरी के अंश से बनाया गाय पोशन सुनहरे रंग का था जबकि करीब और्गोयल के अंश से बनाया गया पोशन ग्रे और भद्दा था। पहली बार इसका प्रयोग "चैंबर ऑफ सीक्रेट्स" में हैरी और रॉन को क्रैब और गोयल का रूप धरने में सहायता के लिए बनाया गया था जिससे कि वे दोनों ड्रेको से प्रश्न कर सकें. "गौब्लेट ऑफ फायर" में, बार्टी क्राउच जूनियर इसका प्रयोग पूरे एक वर्ष तक मैड-आई मूडी का रूप धारण करने के लिए करता रहा, वह इस पोशन का एक भरा हुआ बर्तन हमेशा अपने साथ रखता था जिससे कि वह प्रतिघंटे इसे पी सके. "हाफ-ब्लड प्रिंस" में क्रैब और गोयल इस पोशन का प्रयोग रूम ऑफ रिक्वायरमेंट की चौकीदारी करते समय, युवा लकड़ियों का रूप धारण करने के लिए करते हैं. "डेथली हैलोज़" में, इसका पहली बार प्रयोग ऑर्डर के सदस्यों को हैरी जैसा बनाने के लिए किया जाता हैं जिससे कि वोल्डेमॉर्ट और डेथ ईटर्स को झांसा दिया जा सके. बाद में, हैरी इसका प्रयोग बिल वीसली और फ्लियूर डेलाकर के विवाह के अवसर पर काल्पनिक "बार्नी वीसली" का रूप में धारण करने के लिए करता है. हैरी, रॉन और हर्मियॉन इसका प्रयोग मिनिस्ट्री ऑफ मैजिक में घुसपैठ करने हेतु स्वयं को मिनिस्ट्री के कर्मचारियों का रूप धारण करने के लिए भी करते हैं. बाद में गौड्रिक्स हौलो में खोजबीन केर दौरान हैरी और हर्मियॉन ने गैर-जादुई मनुष्यों के एक मध्यायु विवाहित जोड़े का रूप धारण किया था और अंततः हर्मियॉन ग्रिनगौट्स में बेलाट्रिक्स की तिजोरी तक पहुंचने के लिए उसका रूप धारण करती है.

खुशकिस्मती काढ़ा तभी ठीक से कार्य करता है जब यां मनुष्य से मनुष्य का रूप धारण करने के लिए प्रयोग किया जाता है, जैसा की हर्मियॉन को "चैंबर ऑफ सीक्रेट्स" में पता चलता है कि उसने गलती से ऐसी खुराक पी ली थी जिसमें एक बिल्ली का बाल पड़ा था, इसके फलस्वरूप उसके चेहरे पर बाल आ जाते हैं और एक बिल्ली जैसी पूंछ आ जाती है. इस प्रकार का रूपांतरण हमेश अधूरा रह जाता है और कई बार विपरीत भी हो जाता है. इस पोशन से पीने वाले का केवल शारीरिक रूपांतरण होता है, लेकिन उसके पहनावे पर कोई प्रभाव नहीं पड़ता.

किताबों में, यह पोशन पीने वाले की आवाज़ को उस व्यक्ति की आवाज़ में बदल देता है जिसका रूप धारण किया गया है, इसके साथ ही उस व्यक्ति की किसी भी शारीरिक अपंगता, जैसे कमज़ोर नज़र, आदि जैसे परिवर्तन भी करता है. हालांकि, फिल्में इस मुद्दे पर विरोधाभासी जानकारी प्रदान करती हैं. "चैंबर ऑफ सीक्रेट्स" में, हैरी और रॉन की आवाज़ पोशन पीने के बाद भी पहले जैसी ही रहती है; "डेथली हैलोज़ भाग-1" में भी हैरी, रॉन और हर्मियॉन के साथ ऐसा ही होता है. हालांकि "गौब्लेट ऑफ फायर" में बार्टी क्राउच जूनियर, मैड-आई मूडी के छद्म भेष में उसी की आवाज़ में बात करता है.

गुबराइथियन फायर
सिरियस ब्लैक की इन्चैन्टेड मोटरबाइक
रूपांतरण काढ़ा
सेल्फ-शफलिंग प्लेयिंग कार्ड्स